stanford-oval/wikipedia huggingface dataset:
อำเภอแม่เปิน
ที่ตั้งและอาณาเขต

อำเภอแม่เปิน มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอแม่วงก์
ทิศตะวันออก ติดต่อกับอำเภอชุมตาบง
ทิศใต้ ติดต่อกับอำเภอลานสัก (จังหวัดอุทัยธานี)
ทิศตะวันตก ติดต่อกับอำเภอลานสัก (จังหวัดอุทัยธานี) และอำเภอแม่วงก์
ประวัติ

ท้องที่อำเภอแม่เปินเดิมเป็นพื้นที่ป่าสงวนแห่งชาติแม่วงก์-แม่เปินได้อยู่ในภายใต้เขตการปกครองของตำบลห้วยน้ำหอม อำเภอลาดยาว ที่จัดตั้งเป็นป่าสงวนแห่งชาติตั้งแต่ พ.ศ. 2489 และ พ.ศ. 2501 ในวันที่ 14 กันยายน พ.ศ. 2530 นายสวัสดิ์ คำประกอบ รัฐมนตรีประจำสำนักนายกรัฐมนตรีมีหนังสือถึงปลัดกระทรวงเกษตรและสหกรณ์ (ดร.เถลิง ธำรงนาวาสวัสดิ์) ขอให้จัดพื้นที่ป่าแม่วงก์-แม่เปิน จังหวัดนครสวรรค์ ซึ่งมีสภาพธรรมชาติและน้ำตกที่สวยงามหลายแห่ง สภาพป่าอุดมสมบูรณ์และเป็นป่าต้นน้ำลำธาร จึงจัดตั้งเป็นอุทยานแห่งชาติ ท้องที่จึงตั้งอยู่ในเขตอุทยานแห่งชาติแม่วงก์ ต่อมาเมื่อวันที่ 22 เมษายน พ.ศ. 2535 ได้มีการจัดตั้งกิ่งอำเภอแม่วงก์ขึ้น โดยโอนการปกครองตำบลแม่วงก์ ตำบลแม่เล่ย์ ตำบลวังซ่าน ตำบลเขาชนกัน ตำบลปางสวรรค์ และตำบลห้วยน้ำหอม ออกจากอำเภอลาดยาว จึงได้ย้ายการปกครองมาขึ้นกับกิ่งอำเภอแม่วงก์
ขณะจัดตั้งกิ่งอำเภอได้ 7 เดือน เขตตำบลห้วยน้ำหอม ของกิ่งอำเภอแม่วงก์ได้แจ้งแก่ทางราชการว่าประชาชนตำบลห้วยน้ำหอมบางส่วน ไปติดต่อราชการกับอำเภอลาดยาว สะดวกกว่าไปติดต่อกับกิ่งอำเภอแม่วงก์ แต่ยังมีพื้นที่บางหมู่บ้านที่ยังสะดวกในการติดต่อราชการกับกิ่งอำเภอแม่วงก์ จึงแยกพื้นที่ 9 หมู่บ้านของตำบลห้วยน้ำหอม ตั้งเป็น ตำบลแม่เปิน และแยก 9 หมู่บ้านของตำบลห้วยน้ำหอม ตั้งขึ้นเป็นตำบลชุมตาบง เพื่อให้ทั้ง 18 หมู่บ้านนั้นขึ้นการปกครองกับกิ่งอำเภอแม่วงก์ ถัดมาปี พ.ศ. 2537 ทางราชการจึงได้โอนท้องที่ตำบลห้วยน้ำหอม (ส่วนที่เหลือจากการแยกตำบลแม่เปินและตำบลชุมตาบง) กลับเข้าไปสมทบในการปกครองของทางอำเภอลาดยาวดังเดิม
วันที่ 26 มิถุนายน พ.ศ. 2539 ราษฎรในตำบลแม่เปินร่วมกับกำนัน ผู้ใหญ่บ้าน ได้พิจารณาว่าพื้นที่มีสภาพทางภูมิศาสตร์ ลักษณะความเป็นอยู่ การประกอบอาชีพ แนวโน้มมีความเจริญในอนาคต และความเห็นชอบของคณะกรรมการหมู่บ้าน สภาตำบล หัวหน้าส่วนราชการประจำอำเภอ จังหวัด สภาจังหวัด สมาชิกสภาผู้แทนราษฎร และกระทรวงมหาดไทยจึงได้ประกาศเขตท้องที่กิ่งอำเภอแม่วงก์แยกพื้นที่ตำบลแม่เปิน ออกมาตั้งเป็น กิ่งอำเภอแม่เปิน โดยมีผลบังคับตั้งแต่วันที่ 15 กรกฎาคม ปีเดียวกัน และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอแม่เปิน โดยมีผลบังคับตั้งแต่วันที่ 8 กันยายน ปีเดียวกัน เพื่อปรับปรุงประสิทธิภาพการบริหารงานของหน่วยบริหารราชการส่วนภูมิภาค และถือเป็นโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550 และกลายเป็นอำเภอลำดับที่ 14 ของจังหวัดนครสวรรค์
การแบ่งเขตการปกครอง > การปกครองส่วนภูมิภาค

อำเภอแม่เปินมีเขตการปกครอง 1 ตำบล 24 หมู่บ้าน คือ
การแบ่งเขตการปกครอง > การปกครองส่วนท้องถิ่น

อำเภอแม่เปินประกอบด้วยองค์กรปกครองส่วนท้องถิ่น 1 แห่ง คือ
องค์การบริหารส่วนตำบลแม่เปิน ครอบคลุมพื้นที่ตำบลแม่เปินทั้งตำบล
บางกอกริเวอร์พาร์ค

| บางกอกริเวอร์พาร์ค Bangkok River Park |
| --- | --- |

ข้อมูลทั่วไป
ที่ตั้ง: 432 ซอยสะพานยาว ถนนทรงวาด แขวงจักรวรรดิ เขตสัมพันธวงศ์ กรุงเทพมหานคร 10100
สถานะ:  เสร็จสมบูรณ์ 
เปิดตัว: พ.ศ. 2537
การใช้งาน: คอนโดมีเนียม
ความสูง
ชั้นสูงสุด: 158.55 เมตร
รายละเอียด
จำนวนชั้น: 42 ชั้น
บริษัท
สถาปนิก: รังสรรค์ ต่อสุวรรณ
ผู้พัฒนา: บริษัท สถาปนิก รังสรรค์ แอนด์ พรรษิษฐ์ สถาปัตย์ จำกัด
บางกอกริเวอร์พาร์ค (อังกฤษ: Bangkok River Park) เป็นคอนโดมีเนียมหรูสูง 158 เมตร จำนวน 35 ชั้น 97 ห้อง ตั้งอยู่ 432 ซอยสะพานยาว ถนนทรงวาด แขวงจักรวรรดิ์ เขตสัมพันธวงศ์ กรุงเทพมหานคร ติดกับแม่น้ำเจ้าพระยา ตั้งอยู่เยื้องสะพานพระปกเกล้าเล็กน้อย อาคารได้รับการออกแบบและลงทุนโดย รศ.รังสรรค์ ต่อสุวรรณ สร้างแล้วเสร็จเมื่อปี พ.ศ. 2537
อาคารมีจุดเด่นที่สำคัญคือการใช้สีขาวผสานกับสถาปัตยกรรมโรมัน โดยเฉพาะโดมขนาดใหญ่สีขาวบนดาดฟ้า ซึ่งคล้ายกับสเตท ทาวเวอร์ รูปแบบอาคารบางกอกริเวอร์พาร์ค เป็นแบบคอนกรีตเสริมเหล็กสไตล์โพสต์โมเดิร์น นอกจากนี้ยังเป็นอาคารที่มีความสูงโดดเด่นเหนือริมฝั่งแม่น้ำเจ้าพระยาย่านสัมพันธวงศ์อีกด้วย
ปัจจุบันอาคารยังคงเปิดเช่าและขาย โดยแต่ละยูนิต (280 ตารางเมตร) ตามราคาประเมิน สูงกว่า 26 ล้านบาท
กรีฑาโลก

| --- | --- |

ก่อตั้ง: 17 กรกฎาคม 1912
ประเภท: สมาพันธ์กีฬา
สํานักงานใหญ่: โมนาโก
สมาชิก  : 214 สมาพันธ์
ประธาน: เซบาสเตียน โค
เว็บไซต์: WorldAthletics.org
กรีฑาโลก (อังกฤษ: World Athletics) หรือในชื่อก่อนหน้า สหพันธ์สมาคมกรีฑานานาชาติ (อังกฤษ: International Association of Athletics Federations; IAAF) เป็นองค์กรกีฬาประเภทกรีฑา ก่อตั้งขึ้นเมื่อวันที่ 17 กรกฎาคม ค.ศ. 1912 โดยมีการประชุมครั้งแรกที่กรุงสต็อกโฮล์ม ประเทศสวีเดน โดยมีตัวแทนจากชาติต่าง ๆ เข้าร่วม 17 ชาติในชื่อ สหพันธ์กรีฑาสมัครเล่นนานาชาติ (International Amateur Athletics Federation) จนในเดือนตุลาคม ค.ศ. 1993 ย้ายสำนักงานมาอยู่ที่โมนาโก
ในปี ค.ศ. 1982 IAAF ผ่านกฎเกณฑ์เกี่ยวกับค่าตอบแทนที่ได้รับในการร่วมการแข่งขันกรีฑานานาชาติ อย่างไรก็ตาม องค์กรได้นำคำว่า "สมัครเล่น" ออกในปี ค.ศ. 2001 มาเป็นชื่อในปัจจุบัน
ในเดือนมิถุนายน ค.ศ. 2019 สหพันธ์ได้มีมติให้เปลี่ยนชื่อเป็น กรีฑาโลก (อังกฤษ: World Athletics) ชื่อใหม่นี้มีแผนจะเปิดตัวอย่างเป็นทางการหลังจากการแข่งขันกรีฑาชิงแชมป์โลก 2019
การปกครอง > ประธาน

นับตั้งแต่ก่อตั้งกรีฑาโลก มีประธานมาแล้ว 6 คน ได้แก่
| ชื่อ | ประเทศ | ระยะเวลาดำรงตำแหน่ง (ค> ศ.) |
| --- | --- | --- |
| ซิกฟริด เอ็ดสตรอม |  สวีเดน | 1912–1946 |
| ลอร์ด เบิร์กลีย์ |  สหราชอาณาจักร | 1946–1976 |
| เอเดรียน พอลเลน |  เนเธอร์แลนด์ | 1976–1981 |
| พรีโม เนบีโอโล |  อิตาลี | 1981–1999 |
| ลามีน ดิแอค |  เซเนกัล | 1999–2015 |
| ลอร์ด โคอี |  สหราชอาณาจักร | 2015–ปัจจุบัน |
การปกครอง > พื้นที่ดูแลของสมาคม

กรีฑาโลกมีสมาชิกทั้งหมด 214 สหพันธ์ แบ่งออกเป็น 6 สมาคมตามพื้นที่
พรีโม เนบิโอโล ประธาน IAAF คนที่สี่
แผนที่โลกแบ่งตามพื้นที่ดูแลของสมาคมทั้ง 6
รุ่งรัตน์ เหม็งพานิช

| รุ่งรัตน์ เหม็งพานิช |
| --- | --- |
รู้จักในชื่อ: ไข่มุก
เกิด: 9 เมษายน พ.ศ. 2539 (28 ปี)
ที่เกิด:  กรุงเทพมหานคร
แนวเพลง: ลูกทุ่ง, R&B
อาชีพ: นักร้อง, นักแสดง, ยูทูบเบอร์
ช่วงปี: พ.ศ. 2558 - ปัจจุบัน
รุ่งรัตน์ เหม็งพานิช เกิด 9 เมษายน พ.ศ. 2539 หรือชื่อเล่นว่า ไข่มุก เป็นนักร้องชาวไทย มีชื่อเสียงมาจากการเข้าร่วมประกวดความสามารถในรายการ เดอะวอยซ์ไทยแลนด์ ซีซั่นที่ 4 เมื่อ พ.ศ. 2558 โดยผ่านเข้ารอบ 16 คนสุดท้าย เป็นตัวแทนทีมโจอี้บอย  จบชั้นมัธยมศึกษาจาก โรงเรียนมัธยมวัดสิงห์ สายศิลป์-ภาษาอังกฤษ และได้รับทุนความสามารถพิเศษ ด้านศิลปินจากมหาวิทยาลัยสยามหลักสูตรปริญญาตรีศิลกรรมศาสตรบัณฑิต สาขาดนตรี เอกขับร้อง วิทยาลัยดนตรีและศิลปะการแสดง SCA (Superstar College of Arts)
ปัจจุบัน ไข่มุกรุ่งรัตน์ มีช่องยูทูบแชนแนลของตัวเองว่า Kaimook Snickke สำหรับลงคลิปร้องเพลงคัฟเวอร์
เดอะวอยซ์ไทยแลนด์ ซีซันที่ 4

ไข่มุก รุ่งรัตน์ ได้เข้ามาประกวดรายการ เดอะวอยซ์ไทยแลนด์ ซีซั่นที่ 4 ทีมโจอี้บอย ในปี 2558
เดอะวอยซ์ไทยแลนด์ ซีซันที่ 4 > เพลงที่ใช้ในการแข่งขัน

เพลงรอบ Blind Auditions
เพลง "เรารอเขาลืม" (สุนารี ราชสีมา)
เพลงรอบ Battle Rounds
เพลง "ดินแดนแห่งความรัก" (เครสเซนโด้) Battle กับ โจ้ พีรภัทร
เพลงรอบ Knockout
เพลง "ไสว่าสิบ่ถิ่มกัน" (ก้องหล้า ยอดจำปา (ก้อง ห้วยไร่))
เพลงรอบ Live Round
เพลง "Loving You" (Minnie Riperton)
ผลงานเพลง > เพลงเดี่ยว

| ปี | เพลง | หมายเหตุ |
| --- | --- | --- |
| 2559 | สาวขี้ฮ้ายกับอ้ายผู้หล่อ | - |
| 2562 | ยัยโง่เอ๋ย | สังกัด เลิฟอีส / Feat. TOSSAKAN |
| 2562 | ถ้าเธอฟังอยู่ | สังกัด เลิฟอีส / Feat. MEAN |
| 2564 | ปล่อยมือ | Hand Free | สังกัด PROMBUAK |
ผลงานเพลง > เพลง Feat

| ปี | เพลง | ศิลปิน | หมายเหตุ |
| --- | --- | --- | --- |
| 2562 | เดอนางเด่ง | DER NANG DER | นายนะ | สังกัด PROMBUAK |
| 2563 | ขอบาย | BYE | SloJoe | สังกัด YOLKER |
| 2563 | เฮ็ดให้เซ็ง | HED - HAI - SENG | LAZYLOXY | สังกัด YUPP! |
| 2563 | สุรา | SURA | JOE TOSSAKAN | สังกัด PROMBUAK |
ผลงานการแสดง > ละครโทรทัศน์

| ปี พ> ศ. | เรื่อง | บทบาท | ออกอากาศ | หมายเหตุ |
| --- | --- | --- | --- | --- |
| 2559 | ฉันทนาสามช่า | น้ำทิพย์ | ช่อง 7 | รับเชิญ |
| 2561 | หิ่งห้อยมหานคร |  | เอ็มคอตเอชดี | คู่กับ ธนฉัตร ตุลยฉัตร |
| 2562 | เสียงเอื้อนสะเทือนดาว | ดวงดาว ทวีวงษ์ (ดาว) / ดาว สาวน้อยเมืองพล | ช่องวัน | คู่กับ ชลวิทย์ มีทองคำ |
| 2563 | นางฟ้าลำแคน | บัวบูชา พัฒนพงศ์ศาน (บัว) / บุญรักษา ศรีไศล (ษา) | ช่องวัน | คู่กับ ปฐมพงศ์ เรือนใจดี |
| 2565 | ทายาทพันธุ์ข้าวเหนียว | พริมา ภูสิทธิ์พิพัฒน์ (พริม) | ช่องวัน | คู่กับ วิทยา เทพทิพย์ |
| 2565 | ซิ่นลายโส้ | เธียรโซ่ สานธรรม (โซ่) / แสงดารา เข็มงาม | ช่องวัน | คู่กับ กรณ์ ศิริสรณ์ |
| 2566 | ดอกหญ้าป่าคอนกรีต | มีนานุช บุญอินตา (มีนา) | ช่องวัน | คู่กับ ยุทธนา เปื้องกลาง |
| 2567 | เทียนซ่อนแสง | เทียนบูชา ก่องกระจ่าง (เทียน) | ช่องวัน | คู่กับ ชลวิทย์ มีทองคำ |
ผลงานการแสดง > ละครสั้น

| ปี | เรื่อง | รับบทเป็น |
| --- | --- | --- |
| 2557 | ฟ้ามีตา ตอน ท้องไม่ท้อง | จิ๊กกี๋ |
| 2566 | ฟ้ามีตา   ตอนไม่กบ | จี้ |
ผลงานการแสดง > ละครซิทคอม

| ปี | เรื่อง | รับบทเป็น |
| --- | --- | --- |
| 2564 | เถิดเทิงม่วนคักฮักหลาย ตอนที่ 9 เมียเก่า เอาอีกแล้ว | รับเชิญ |
| 2566 | สุภาพบุรุษสุดซอย ตอน จอยขี้คร้านกับซันผู้ตาตึง | จอย |
ผลงานการแสดง > ภาพยนตร์

| ปี | เรื่อง | รับบทเป็น |
| --- | --- | --- |
| 2559 | ลูกทุ่งซิกเนเจอร์ | แก้ม (CEO กับสาวเมทห้องน้ำ) |
| 2560 | ส่ม ภัค เสี่ยน | ภัค |
| 2563 | อีหล่าเอ๋ย | หล้า |
| 2564 | ส้ม ปลา น้อย | ภัค (รับเชิญ) |
| 2565 | เกมหนี      ล่า      แดน | แคน   รับเชิญ |
| 2567 | วังดอกหญ้า |  |
คอนเสิร์ต

คอนเสิร์ต 20 ปี ไม้เมือง (26 มกราคม 2562) แขกรับเชิญ  เสถียร ทำมือ, ลำยอง หนองหินห่าว, พจน์ สุวรรณพันธ์, แน็ท ศิริพงษ์ และ ไม้เมือง
โรงเรียนพระหฤทัยคอนแวนต์

| โรงเรียนพระหฤทัยคอนแวนต์ Sacred Heart Convent School> ที่ตั้ง |
| --- | --- |

ข้อมูล
ชื่ออื่น: พห. S.H.C.
ประเภท: โรงเรียนเอกชน
คำขวัญ: ริเริ่ม รอบรู้ กตัญญู สามัคคี
สถาปนา: พ.ศ. 2477
สี: ขาว-แดง
เพลง: มาร์ชพระหฤทัย
เว็บไซต์: http://www.shc.ac.th/
โรงเรียนพระหฤทัยคอนแวนต์  (พห.) (อังกฤษ: Sacred Heart Convent School (S.H.C)) เป็นโรงเรียนหญิงขนาดใหญ่ แต่จะมีนักเรียนชายในระดับอนุบาลถึงประถมด้วย  แบ่งเป็นแผนกอนุบาล แผนกประถม แผนกมัธยม และมีการแยก เป็นโปรแกรมสองภาษา หรือ English Program ในส่วนนี้จะเป็นโรงเรียนสหศึกษา ที่มีนักเรียนทั้งหญิงและชายตั้งแต่เกรด 1 ถึงเกรด 12
ภายในโรงเรียน

ซุ้มการะเวก เป็นที่นั่งพักผ่อนและทำกิจกรรม (ปัจจุบันไม่มีแล้ว)
ลานหทัยนิรมล เป็นสนามบาสขนาดใหญ่ สำหรับทำกิจกรรมมากมาย โดยปกติแล้ว ทุก ๆ เช้านักเรียนจะเข้าแถวบริเวณนั้น
ใต้ตึกหนึ่งศตวรรษ คณะพระหฤทัย เป็นที่รับประทานอาหารของนักเรียนชั้นประถมศึกษาปีที่ 1-4 และที่เข้าแถวในตอนเช้าของนักเรียนแผนก ENGLISH PROGRAM
ทางเดินที่นักเรียนเดิน เข้า-ออก ในทุกๆวัน
มีตึกเรียนทั้งหมด 5 อาคาร
มีโรงอาหาร 2 ที่คือ โรงอาหารจอห์นพอล โรงอาหารเสริมสวัสดิ์
ประวัติโรงเรียน

เป็นโรงเรียนแห่งแรกของคณะภคินีพระหฤทัยของพระเยซูเจ้าแห่งกรุงเทพฯ  ก่อตั้งโดยอธิการิณีเซราฟิน เดอมารี ในวันที่ 28 กุมภาพันธ์ พ.ศ. 2477  ในระยะแรกจะสอนระดับประถมศึกษาปีที่ 1-4 เท่านั้น ตอนนั้นใช้อาคารที่พักของซิสเตอร์เป็นอาคารเรียน ปี พ.ศ. 2494 โรงเรียนได้รับการรับรองวิทยฐานะเทียบเท่าโรงเรียนรัฐบาล ต่อมาในปี พ.ศ. 2501 มีการสร้างอาคารเรียนขนาด 8x88 เมตรขึ้นเป็นอาคารเรียนหลังแรก ซึ่งต่อมาได้มีการรื้อถอนไปและสร้างอาคารสิรินเทพขึ้นแทน ในปี พ.ศ. 2508 ได้มีการสร้างอาคารเรียน 4 ชั้นชื่อ ตึกดวงหทัยนิรมล และตึกพระแม่เจ้าแห่งสันติภาพขึ้น
ปี พ.ศ. 2518 มีการเปิดสอนหลักสูตรอนุบาลขึ้นเป็นครั้งแรก โดนใช้อาคารเรียนเป็นเรือนไม้ทรงปั้นหยา 2 ชั้นเป็นอาคารเรียน
โรงเรียนในเครือ

โรงเรียนพระหฤทัยนนทบุรี
โรงเรียนพระหฤทัยดอนเมือง
โรงเรียนพระหฤทัยพัฒนเวศม์
โรงเรียนพระหฤทัยสวรรคโลก
โรงเรียนพระหฤทัยคอนแวนต์
ชื่อเสียงและรางวัลที่ทางโรงเรียนได้รับ

ปี พ.ศ. 2531 ได้รับรางวัลจากกระทรวงศึกษาธิการคือ รางวัลพระราชทานระดับมัธยมศึกษาขนาดกลาง และรางวัลจริยธรรมดีเด่น
ปี พ.ศ. 2540 ได้รับคัดเลือกจากกรมการศาสนาให้เป็น สถานศึกษาที่จัดจริยศึกษาดีเด่น
ปี พ.ศ. 2541 ได้รับรางวัลจากกระทรวงศึกษาธิการคือ รางวัลพระราชทานระดับประถมศึกษาขนาดใหญ่ และซิสเตอร์สมพิศ กตัญญู (ผู้รับใบอนุญาต/ผู้จัดการโรงเรียน) ได้รับรางวัลผู้บริหารดีเด่นจากสำนักงานคณะกรรมการการศึกษาเอกชน และเข็มทองคุรุสภา จากคุรุสภา
ปี พ.ศ. 2544 ได้รับเกียรติคุณบัตรจากกรุงเทพมหานครให้เป็น สถานศึกษาน่ามอง ในโครงการหน้าบ้านน่ามอง และได้รับรางวัล สถานศึกษาที่จัดจริยศึกษาดีเด่น ประจำปี 2544 จากกรมการศาสนา
ปี พ.ศ. 2545 ได้รับคัดเลือกจากกระทรวงศึกษาธิการ ให้เป็นโรงเรียนรับรางวัลพระราชทาน ระดับมัธยมศึกษาขนาดใหญ่ และได้รับป้ายพระราชทานโครงการพฤกษศาสตร์โรงเรียน จากสมเด็จพระเทพรัตนราชสุดาฯ  และได้รับรางวัลเหรียญทองโรงเรียนส่งเสริมสุขภาพ จากกรมอนามัย และได้รับรางวัลพระราชทานพฤกษานคราเหรียญเชิดชูเกียรติ รางวัลอันดับที่ 1 ระดับหน้าบ้านหน้ามอง ประเภทสวนสวยโรงเรียนงาม ในโครงการแมกไม้มิ่งเมือง
ปี พ.ศ. 2546 ได้รับรางวัลชนะเลิศระดับเขต ประเภทหน่วยงานเอกชน ในการประกวดประดับธงชาติจาก พ.ต.ท.ทักษิณ ชินวัตร นายกรัฐมนตรี และรางวัลชนะเลิศ สาขากิจกรรมส่งเสริมยอดนักอ่านระดับมัธยมศึกษา ตามโครงการรักการอ่าน สานสู่ฝัน เนื่องในปีแห่งการส่งเสริมการอ่านและการเรียนรู้ฯ จากกระทรวงศึกษาธิการ
ปี พ.ศ. 2547 ได้รับรางวัลชนะเลิศโครงการนิยมไทยดีเด่น จากสมาคมนิยมไทย และได้รับพระราชทานรางวัลโล่เกียรติคุณ สัญญา ธรรมศึกดิ์ ในโครงการเชิดชูเกียรติสถานศึกษาที่สร้างคนดีให้สังคมฯ
ศิษย์เก่าที่มีชื่อเสียง

มยุรฉัตร เหมือนประสิทธิเวช - นักแสดง/ผู้จัดละคร
ยุวดี เรืองฉาย - นักแสดง/พิธีกร/หมอดู
ณัฐกานต์ ประสพสายพรกุล - นักร้อง/พิธีกร/เภสัชกร
รฐา โพธิ์งาม - นักร้อง/นักแสดง/นักแต่งเพลง
นันทวรรณ ธรรมรักษ์ - พิธีกร
วรรณิศา จิตร์มงคลสุข - นักร้อง เพลงวิลิศมาหรา (India) อัลบั้ม World
อิสรีย์ นำพาเจริญ - นักร้อง
กุศลิน โควหกุล - นักร้อง
แซนดร้า แมฟโร - นักร้อง
พัชชุดาญ์ พันธุ์พิพัฒน์ - นางแบบ/นักแสดง
วรรณิศร เลาหมนตรี - พิธีกร/นักแสดง ปัจจุบันเป็นแอร์โฮสเตสการบินไทย
อริสรา ทองบริสุทธิ์ - นักแสดง/นักร้อง
จรินทร์พร จุนเกียรติ - นักแสดง/พิธีกร
ชนิดาภา พงศ์ศิลป์พิพัฒน์ - นักแสดง/นางแบบ
อังศุมาลิน สิรภัทรศักดิ์เมธา - นักแสดง
ณัฐหทัย แสงเพชร - นักร้อง วง am fine
ลักษณ์นารา เปี้ยทา - นักแสดง
กันยรินทร์ นิธินพรัศม์ - นักแสดง/ดีเจ
จันษกร กิตติวัฒนากร  - นักร้อง/นักแสดง/พิธีกร
แหล่งข้อมูลอื่น

เว็บไซต์ของโรงเรียนพระหฤทัยคอนแวนต์
แผนที่และภาพถ่ายทางอากาศของ โรงเรียนพระหฤทัยคอนแวนต์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°43′05″N 100°33′26″E﻿ / ﻿13.718134°N 100.557271°E﻿ / 13.718134; 100.557271
| ด ค กโรงเรียนสตรีในประเทศไทย |
| --- | --- | --- |
| กรุงเทพมหานคร |  เขมะสิริอนุสสรณ์  ซางตาครู้สคอนแวนท์  เซนต์ฟรังซีสซาเวียร์คอนแวนต์  เซนต์โยเซฟคอนเวนต์  เบญจมราชาลัย ในพระบรมราชูปถัมภ์  พระหฤทัยคอนแวนต์  มาแตร์เดอีวิทยาลัย  ราชินี‡  ราชินีบน‡  วัฒนาวิทยาลัย‡  วาสุเทวี  ศึกษานารี  สตรีวรนาถบางเขน‡  สตรีวัดมหาพฤฒาราม ในพระบรมราชินูปถัมภ์  สตรีวัดระฆัง  สตรีวัดอัปสรสวรรค์  สตรีวิทยา  สตรีศรีสุริโยทัย  สตรีเศรษฐบุตรบำเพ็ญ  สายน้ำผึ้ง ในพระอุปถัมภ์ฯ  สายปัญญา ในพระบรมราชินูปถัมภ์  อัสสัมชัญคอนแวนต์  อัสสัมชัญศึกษา  |  |
| ภาคกลาง |  คณะราษฎร์บำรุงปทุมธานี†  จอมสุรางค์อุปถัมภ์  เฉลิมขวัญสตรี†  เซนต์โยเซฟ บางนา  เซนต์โยเซฟทิพวัล  มารีย์อุปถัมภ์  ราชินีบูรณะ  สงวนหญิง†  สตรีนนทบุรี  |  |
| ภาคเหนือ |  เฉลิมพระเกียรติ 48 พรรษา ในพระราชูปถัมภ์ฯ  เรยีนาเชลีวิทยาลัย  อุดมดรุณี  อุตรดิตถ์ดรุณี†  |  |
| ภาคตะวันออกเฉียงเหนือ |  เซนต์เมรี่  มหาไถ่ศึกษาขอนแก่น  สตรีชัยภูมิ†  สตรีราชินูทิศ  สตรีศึกษา†*  สุรนารีวิทยา*  |  |
| ภาคตะวันออก |  ชลกันยานุกูล†  เซนต์ปอลคอนแวนต์  เซนต์โยเซฟระยอง  ดัดดรุณี  ราชินีวิวัฒน์  ศรียานุสรณ์†  สตรีประเสริฐศิลป์  |  |
| ภาคตะวันตก |  กาญจนานุเคราะห์*  ธรรมจารินีวิทยา  นารีวิทยา  นารีวุฒิ  |  |
| ภาคใต้ |  ธิดานุเคราะห์  ธิดาแม่พระ‡*  |  |
†เฉพาะระดับมัธยมศึกษาตอนต้น ‡เฉพาะระดับมัธยมศึกษา *ยกเว้นห้องเรียนพิเศษ
| ด ค กโรงเรียนเครือข่ายเพื่อนคุณธรรม (กล้าแผ่นดิน) |
| --- | --- |
ภาคเหนือ:  ปงรัชดาภิเษก  สันป่าตองวิทยาคม  เทศบาล ๑ กิตติขจร  จุนวิทยาคม  แม่ใจวิทยาคม  เชียงคำวิทยาคม 
ภาคตะวันออกเฉียงเหนือ:  นาวังศึกษาวิช  ภูกระดึงวิทยาคม  ศรีสองรักษ์วิทยา  โนนไทยคุรุอุปถัมภ์  ปทุมเทพวิทยาคาร  เมืองมุกวิทยาคม  นาวาราชกิจพิทยานุสรณ์  บุญฑริกวิทยาคาร 
ภาคกลาง:  พระหฤทัยคอนแวนต์  กงไกรลาสวิทยา  พยุหะพิทยาคม  เพชรละครวิทยา  ศรีมงคลวิทยาคม  อ้อมน้อยโสภณชนูปถัมภ์ 
ภาคตะวันออก:  สนามชัยเขต 
ภาคใต้:  กันตังพิทยากร  กาญจนาภิเษกวิทยาลัย สุราษฎร์ธานี 
ตึกสิรินเทพ โรงเรียนพระหฤทัยคอนแวนต์
ปาริธ ทิมทอง

| ปาริธ ทิมทอง |
| --- | --- |
เกิด: 8 ธันวาคม พ.ศ. 2539 (27 ปี) ประเทศไทย
ศิษย์เก่า: คณะวิศวกรรมศาสตร์ มหาวิทยาลัยเกษตรศาสตร์
อาชีพ: นักแสดง
ปีที่แสดง: 2562–ปัจจุบัน
สังกัด: ช่อง 3
ปาริธ ทิมทอง (เกิด 8 ธันวาคม 2539) เป็นนักแสดงชายชาวไทย สำเร็จการศึกษาระดับชั้นมัธยมปลายที่ โรงเรียนสวนกุหลาบวิทยาลัย และจบการศึกษาจากคณะวิศวกรรมศาสตร์ มหาวิทยาลัยเกษตรศาสตร์
ผลงาน > ละครโทรทัศน์

| ปี | เรื่อง | รับบทเป็น |
| --- | --- | --- |
| 2562 | เขาวานให้หนูเป็นสายลับ | เผด็จ |
| 2564 | Help me คุณผีช่วยด้วย | เขตขันธ์ |
| 2565 | สร้อยสะบันงา | สาละ วงศ์โกสุม |
| 2566 | มาตาลดา | เผด็จ |
| 2567 | อย่ากลับบ้าน | เต้ |
เมตตานิสังสสุตตปาฐะ

เมตตานิสังสสุตตปาฐะ หรือ เมตตานิสังสสุตตปาโฐ เป็นพุทธพจน์ขององค์สมเด็จพระสัมมาสัมพุทธเจ้า ว่าด้วยอานิสงส์ของการเจริญเมตตา ซึ่งได้รับการบันทึกไว้ในพระสุตตันตปิฎก และในเวลาต่อมาได้กลายเป็นหนึ่งในบทสวดมนต์ ที่ชาวพุทธนิยมสวดสาธยาย ได้รับการรวบรวมไว้ในภาณวาร หรือหนังสือสวดมนต์ฉบับหลวง
ที่มา

เมตตานิสังสสุตตปาฐะ เป็นการรวบรวมเอาเนื้อหาจากเมตตสูตร ในอัฏฐกนิบาต อังคุตตรนิกาย ในพระสุตตันตปิฎก และจากเมตตสูตร ในทสก-เอกาทสกนิบาต อังคุตตรนิกาย ในพระสุตตันตปิฎก โดยเมตตสูตร ในอัฏฐกนิบาต กล่าวถึงอานิสงส์ของเมตตา 8 ประการ ขณะที่เมตตสูตรในทสก-เอกาทสกนิบาต กล่าวถึงอานิสงส์ 11 ประการ อย่างไรก็ตาม เนื้อหาเกี่ยวกับอานิสงส์ตรงกันทั้ง 2 พระสูตร เพียงแต่ในพระสูตรหลังมีการเพิ่มอานิสงส์เข้ามาอีก 3 ประการ นอกจากนี้ เมตตสูตร ในอัฏฐกนิบาต ยังได้มีการเพิ่มคาถาเข้ามาว่าด้วยคุณแห่งการเจริญเมตตา ว่าไม่ยังให้ผู้นั้นก่อเวรกับใคร เป็นต้น
ทั้งนี้ ในเมตตสูตรบทหลังซึ่งปรากฏอานิสงส์ 11 ประการ มิได้ระบุถึงสถานที่แสดงพระสูตรไว้ แต่ในเมตตสูตรบทแรกได้ระบุไว้ว่า สมเด็จ "พระผู้มีพระภาคประทับอยู่ ณ พระวิหารเชตวัน อารามของท่านอนาถบิณฑิกเศรษฐี ใกล้พระนครสาวัตถี" แล้วทรงตรัสพระสูตรนี้แก่ภิกษุทั้งหลาย ซึ่งเมื่อนำพระสูตรทั้ง 2 มารวมกันเป็นเมตตานิสังสสุตตปาฐะ เนื้อความจึงสมบูรณ์ยิ่งขึ้น กล่าวคือ เมตตสูตรแรกปรากฏสถานที่แสดง แต่อานิสงส์มีเพียง 8 ประการ ขณะที่เมตตสูตรที่ 2 ไม่ปรากฏที่มา แต่มีเนื้อหากล่าวถึงอานิสงส์ 11 ประการ ขณะที่เมตตานิสังสสุตตปาฐะ ปรากฏสถานที่แสดงพระสูตรจากเมตตสูตรแรก และอานิสงส์ 11 ประการจากเมตตสูตรหลัง
เนื้อหา

เนื้อหาของเมตตานิสังสสุตตปาฐะ (รวมถึงเมตตสูตรทั้ง 2 สูตร) กล่าวถึงอานิสงส์ของการเจริญเมตตา หรือเมตตาเจโตวิมุติ ว่ามีทั้งสิ้น 11 ประการ กล่าวคือ
หลับก็เป็นสุข
ตื่นก็เป็นสุข
ไม่ฝันเห็นสิ่งลามก
เป็นที่รักของมนุษย์
เป็นที่รักของอมนุษย์
เทวดาย่อมรักษา
ไฟ ยาพิษ หรือศาตราไม่กล้ำกรายผู้นั้น
จิตย่อมตั้งมั่นโดยรวดเร็ว
สีหน้าย่อมผ่องใส
เป็นผู้ไม่หลงใหลทำกาละ
เมื่อแทงตลอดคุณธรรมที่สูงขึ้นไปยังไม่ได้ ย่อมไปบังเกิดในพรหมโลก
จากนั้น สมเด็จพระผู้มีพระภาคเจ้าตรัสย้ำเตือนว่า  "เมื่อเมตตาเจโตวิมุตติ อันบุคคลเสพแล้วเจริญแล้ว ทำให้มากแล้ว ทำให้เป็นดุจยาน ทำให้เป็นที่ตั้ง ให้ตั้งมั่นโดยลำดับ สั่งสมดีแล้ว ปรารภด้วยดีแล้ว พึงหวังอานิสงส์ 11 ประการนี้แล"
ในพระสูตรทั้ง 2 จบลงเพียงเท่านี้ แต่ในเมตตานิสังสสุตตปาฐะได้มีสร้อยท้ายต่อไปว่า "อิทมโวจ ภควา อตฺตมนา เต ภิกขุ ภควโต ภาสิตํ อภินนฺทนฺติ" หรือ "พระผู้มีพระภาคเจ้า, ได้ตรัสธรรมปริยายอันนี้แล้ว, พระภิกษุทั้งหลายเหล่านั้น, ก็มีใจยินดีพอใจในภาษิตของพระผู้มีพระภาคเจ้า, พระองค์นั้น ด้วยประการฉะนี้แล"
บรรณานุกรม

พระไตรปิฎกฉบับมหามกุฏราชวิทยาลัย พระสุตตันตปิฎก อังคุตรนิกาย สัตตก-อัฏฐก-นวกนิบาต เล่ม 4
พระไตรปิฎกฉบับมหามกุฏราชวิทยาลัย พระสุตตันตปิฎก อังคุตรนิกาย ทสก-เอกาทสกนิบาต เล่ม 5
สมเด็จพระสังฆราช (ปุสฺสเทว). 2538. หนังสือสวดมนต์ฉบับหลวง. กรุงเทพฯ. มหามกุฏราชวิทยาลัย.
หม้อแกงลิง

| หม้อแกงลิง |
| --- | --- |

หม้อผุดของ Nepenthes ampullaria จากอุทยานแห่งชาติบาโก เกาะบอร์เนียว
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
อันดับ:: คาร์เนชัน Caryophyllales
วงศ์:: หม้อข้าวหม้อแกงลิง Nepenthaceae
สกุล:: หม้อข้าวหม้อแกงลิง Nepenthes Jack (1835)
สปีชีส์:: Nepenthes ampullaria
ชื่อทวินาม
Nepenthes ampullaria Jack (1835)

ชื่อพ้อง
 Nepenthes ampullacea Low (1848) sphalm.typogr.  Nepenthes ampullaria auct. non Jack: Jeann. (1894) [=N. vieillardii]
หม้อแกงลิง (ชื่อวิทยาศาสตร์: Nepenthes ampullaria) เป็นพืชในสกุลหม้อข้าวหม้อแกงลิง ซึ่งมีการวิวัฒนาการแตกต่างจากชนิดอื่นในสกุลเดียวกันที่เป็นพืชกินสัตว์ (พืชกินเนื้อ) อย่างชัดเจน อาจเรียกหม้อแกงลิงได้ว่าเป็นพืชกินซากอินทรีย์จากเศษใบไม้ที่ร่วงลงสู่ภายในหม้อของมัน สามารถพบได้ในเกาะบอร์เนียว, หมู่เกาะมาลูกู, นิวกินี, มาเลเซียตะวันตก, สิงคโปร์, เกาะสุมาตรา และประเทศไทย
ลักษณะทางพฤกษศาสตร์

หม้อแกงลิง (N. ampullaria) มีรูปทรงของหม้อที่เป็นเอกลักษณ์ และลักษณะการเติบโตของหม้อที่แตกต่าง ทำให้สามารถแยกออกจากหม้อข้าวหม้อแกงลิงชนิดอื่นในสกุลได้โดยง่าย ฟรานซิส เออร์เนส ลอยด์ (Francis Ernest Lloyd) นักพฤกษศาสตร์ชาวสหรัฐ ได้แปลงานเขียนทางสัณฐานวิทยาของเกอเทอ (บันทึกลักษณะทางพฤกษศาสตร์ของเกอเทอ) ของวิลเฮล์ม โทรลล์ (Wilhelm Troll) ปี 1932 เกี่ยวกับพืชชนิดนี้ไว้ดังนี้:
"ฉันพบ N. ampullaria ท่ามกลางพืชหนองน้ำชนิดอื่น ๆ โดยบังเอิญบนเกาะซิเบรุต (Siberut) ทางชายฝั่งตะวันตกของสุมาตรา มันมีอยู่มากมายในทุก ๆ ที่ ทำให้ฉันไม่อาจละสายตาไปได้ มีหม้อของมันเรียงรายตลอดเถา เป็นกระจุกหนาแน่น ช่างน่าทึ่งนัก แม้แต่บนพื้นที่ปกคลุมไปด้วยมอสส์ก็ยังมีหม้อของมันผุดออกมา ช่างเป็นเหมือนผืนพรมที่น่าประทับใจไม่รู้ลืม"
หม้อแกงลิงเป็นไม้เลื้อย ลำต้นสีน้ำตาลอ่อนอาจเลื้อยได้สูงถึง 15 เมตร มีขนนุ่มสีน้ำตาลตามลำต้นและใบ เมื่อยังเล็กจะมีอยู่หนาแน่นและจะน้อยลงเมื่อโตขึ้น ใบเดี่ยวเป็นรูปรี สีเขียวยาว 25 เซนติเมตร กว้าง 6 เซนติเมตร เรียงตัวเป็นเกลียว ขอบใบเรียบ สายดิ่งยาวไม่เกิน 15 เซนติเมตร
ช่อดอกเป็นแบบช่อแยกแขนงหนาแน่น ออกดอกช่วงเดือนตุลาคมถึงมกราคม ผล/ฝักเป็นวงรีหรือคล้ายแคบซูลและแตกเมื่อแก่ มันเป็นหม้อข้าวหม้อแกงลิงเพียงชนิดเดียวจากเกาะสุมาตราและคาบสมุทรมาลายูที่มีช่อดอกแบบช่อแยกแขนง
หม้อแกงลิงเป็นหนึ่งในไม่กี่ชนิดที่มีหม้อผุด โดยหม้อผุดจะเกิดขึ้นบริเวณโคนต้นหรือไหล หม้อผุดนี้มีใบ (ฝา) ขนาดเล็กมากจนไม่สามารถสังเกตได้ชัดเจนหรือใบมีขนาดเล็กมาก หม้อมีลักษณะกลม มีขนาดสูง 7 เซนติเมตรขึ้นไป หม้อมีสีแดงหรือเขียวสีเดียวทั้งหม้อหรืออาจมีตั้งแต่หนึ่งสีขึ้นไป เช่น N. ampullaria จากเกาะสุมาตราและคาบสมุทรมาลายูส่วนมากมีหม้อสีเขียวหรือเขียวกระแดง ส่วนที่พบในแถบบอร์เนียวมีสีแดง และพบในนิวกินีมีหม้อขนาดใหญ่
การกินเนื้อ

จากหลักฐานการศึกษาพบว่าสารอาหารส่วนมากที่หม้อแกงลิง (N. ampullaria) ได้รับมาจากการย่อยเศษใบไม้ที่ตกลงสู่พื้นป่า ทำให้พืชชนิดนี้ไม่ใช่พืชกินเนื้อโดยตรงอย่างที่เข้าใจ ด้วยเหตุนี้สามารถจัดได้ว่า หม้อแกงลิงเป็นพืชกินซากอินทรีย์ ซึ่งจากการศึกษาพบว่าหม้อแกงลิง (N. ampullaria) เป็นเพียงหนึ่งในสองชนิดในสกุลหม้อข้าวหม้อแกงลิงเท่านั้นที่ไม่ใช่พืชกินเนื้อที่แท้จริง อีกชนิดคือ N. hemsleyana ซึ่งอาศัยสารอาหารจากการดักจับมูลค้างคาวจากการดัดแปลงหม้อของมันให้เป็นที่อยู่อาศัยของค้างคาวพันธุ์ที่มีขนาดเล็ก
หม้อแกงลิง (N. ampullaria) มีการพัฒนาลักษณะที่เป็นเอกลักษณ์ซึ่งเป็นผลมาจากการดัดแปลงตัวเองเพื่อเพิ่มความสามารถในการดักจับเศษใบไม้ ได้แก่
การเป็นพืชเพียงชนิดเดียวในสกุลที่ไม่มีเซลล์ "รูปจันทร์เสี้ยว" ที่บริเวณฝาหม้อซึ่งพัฒนาจากเซลล์ควบคุมปากใบ ทำให้ฝาของหม้อนี้ไม่ปิดกักเหยื่อไว้ภายใน
ฝาหม้อผิดรูป เล็กมาก และโค้งพับออกด้านนอก ซึ่งไม่บดบังเศษใบไม้แห้งที่ตกลงในหม้อ
ต่อมน้ำต้อยซึ่งมีหน้าที่สำคัญในการล่อเหยื่อ มีจำนวนน้อยมาก บางครั้งไม่พบในฝาหม้อเลย
ต่อมขอบของเพอริสโตมลดรูปลงมากเมื่อเทียบกับชนิดอื่น
เป็นหม้อที่ผุดจากพื้นดิน ซึ่งภายในหม้อบริเวณที่มีต่อมแผ่ไปจนเกือบถึงเพอริสโตม ซึ่งทำให้พื้นผิวที่มันลื่นคล้ายขี้ผึ้งมีน้อยมากหรือไม่มีเลย ซึ่งพื้นผิวมันลื่นนี้หน้าที่ให้เหยื่อลื่นและตกลงไปในน้ำย่อย (การไม่มีผิวมันลื่นทำให้แมลงสามารถปีนกลับออกไปได้)
โครงสร้างของต้นพืชประกอบด้วยไหลใต้ดินและตะเกียงซึ่งเป็นเรื่องไม่ปกติของพืชในสกุลนี้ บ่อยครั้งจะพบหม้อของหม้อแกงลิงมีจำนวนมากปกคลุมไปทั่วพื้นดิน ซึ่งเป็นการช่วยขยายพื้นที่ในการดักจับใบไม้ที่ร่วงลงมา
หม้อของ N. ampullaria ค่อนข้างจะมีอายุยืนยาว เป็นไปตามการสะสมสารอาหารอย่างช้า ๆ จากเศษพืชที่ใช้เวลามาก
คาดว่าผู้อิงอาศัยอย่างลูกน้ำ มีส่วนในการช่วยย่อยสลายเศษใบไม้และแปลงเป็นไนโตรเจนให้กับพืชได้ง่ายขึ้น โดยวิธีของการขับถ่ายของแอมโมเนียไอออน รวมทั้งแบคทีเรียที่ย่อยเศษใบไม้จะสร้างแอมโมเนียไอออนออกมาเช่นกัน
มีการแสดงให้เห็นว่าไอโซโทปเสถียรของไนโตรเจนจากใบไม้ (15N) ใน N. ampullaria ที่เติบใตภายใต้ร่มเงาของต้นไม้ในป่า (และมีเศษใบไม้กิ่งไม้บนพื้น) มีน้อยกว่าต้นไม้ที่ไม่ได้รับเศษใบไม้  กลับกันความเข้มข้นไนโตรเจนรวมกลับมีมากกว่าต้นไม้ที่โตในที่โล่งไม่ได้รับเศษใบไม้ มีการประมาณว่า N. ampullaria ที่โตในป่า 35.7% (±0.1%) ของสารอาหารไนโตรเจนได้มาจากเศษใบไม้เหล่านั้น
ถิ่นอาศัย

N. ampullaria พบได้ตั้งแต่พื้นราบจนถึงระดับสูงจากระดับน้ำทะเล 2,100 เมตร ในเขตร้อนชื้น ทั้งเขตหนองน้ำและป่าฝนเขตร้อน ในบอร์เนียวสามารถพบได้ในพื้นราบในป่าฝนเขตร้อนและป่าพรุ ที่ความสูงไม่เกิน 1000 เมตรจากระดับน้ำทะเล ส่วนในสุมาตราและแหลมมลายู พบที่ระดับความสูงถึง 1,100 เมตรจากระดับน้ำทะเล ในป่าฝนเขตร้อน, ท้องทุ่ง, ป่าพรุ พบแม้กระทั่งในนาข้าว และในนิวกินีพบในป่าสน, ป่าปลูก, ทุ่งหญ้า และป่าหญ้าหนองน้ำ
อนุกรมวิธาน

ชื่อวิทยาศาสตร์ในส่วนการอธิบายลักษณะคือ ampulla มาจากภาษาละติน แปลว่า ขวดน้ำ ซึ่งทำให้ชื่อภาษาอังกฤษของหม้อแกงลิง คือ flask-shaped pitcher-plant (หม้อข้าวหม้อแกงลิงทรงขวด) ซึ่งปรากฏในหนังสือ หม้อข้าวหม้อแกงลิงของบอร์เนียว (Pitcher-Plants of Borneo) ฉบับปี 1996 แต่ถูกยกเลิกไปในฉบับตีพิมพ์ครั้งที่สองในปี 2008